**НАЧАЛНО УЧИЛИЩЕ „СВ. СВ. КИРИЛ И МЕТОДИЙ” ТОПОЛОВГРАД**ул. „Ив. Вазов” №13, тел. 0470/52150, е-mail: nu1\_4topgrad@abv.bg

**Утвърждавам:**

 **Директор:………….**

 **/Д. Парнаров/**

**ПРОГРАМА**

**ЗА ПРЕВЕНЦИЯ НА РАННОТО НАПУСКАНЕ**

**НА УЧИЛИЩЕ**

**ЗА УЧЕБНАТА 2022/2023 г.**

**Програмата е създадена на основание чл. 263, ал. 1, т. 8 от Закона за предучилищното и училищното образование и е приета от Педагогическия съвет с протокол №9/13 .09.2022 г. и утвърдена със Заповед № 544 / 14 .09.2022 г. на директора на училището**

ОБЩИ ПОЛОЖЕНИЯ

Сериозен проблем за образователната ни система са броят на отсъствията на учениците, некоректното им отразяване в училищната документация и бавният темп на намаляване на преждевременно напусналите училище ученици от задължителната училищна възраст.

Създаването на условия за редовното присъствие в училище и активната работа по време на учебния час са важни за бъдещето на всеки ученик. Те са гаранция за неговия успех, залог за по-добра квалификация и по-големи възможности за реализация, условие за повишаване качеството на образованието. Важна роля в това отношение има училището, което трябва да подхожда комплексно и същевременно индивидуално за всеки конкретен случай на ученик, застрашен от отпадане или вече напуснал училище.

Предприемането на адекватни и ефективни мерки от педагогическите екипи за намаляване броя на отсъствията и броя на преждевременно напусналите училище ученици следва да се основават на задълбочен анализ на причините, пораждащи тези явления, на оценка на ефикасността на съществуващите мерки и училищната политика.

Предлаганата програма е основана на разбирането, че главна ценност в образователната система е детето (ученикът).

На основата на идентифицираните проблеми в програмата са представени конкретни мерки за реализиране на определените дейности.

Задачите на програмата са:

1. Да очертае дейности по формулираните мерки.
2. Да представи план за действие.

В Стратегията за намаляване дела на преждевременно напусналите образователната система, преждевременното напускане на училище е дефинирано като сложно явление, което оказва сериозно влияние върху индивидуалните съдби на пряко засегнатите и благосъстоянието на техните семейства, върху възможностите за развитие на техните общности и върху цялостното социално-икономическо развитие на една страна в средносрочен и дългосрочен план. Превенцията и преодоляването на проблема изисква интегрирана политика и ангажираност на всички сектори и институции, свързани с образованието и с личностното и професионалното развитие на децата и младите хора в България. Необходими са широкообхватни мерки, насочени към осигуряване на: успешен преход между различните степени на образование, гъвкави и успешни възможности за преждевременно напусналите да продължат обучението си в системата на училищното образование с цел придобиване на ключови компетентности, разнообразни форми на обучение, признаване и валидиране на резултати от неформално обучение и информално учене, добра координация между институциите от няколко различни сектора на всяко ниво на управление - национално, регионално, местно и училищно. Един от факторите за преждевременно напускане на образователната система наложи въвеждането на единен Механизъм за противодействие на училищния тормоз, който има за цел да подпомогне училищата в усилия им за справяне е това явление.

Рискове:

Преждевременното напускане на училище води още до нарастване на рисковете от социално изключване, застрашава сигурността и стабилността на обществото и е предпоставка за влошаване на качеството на живот на сегашното и на следващите поколения. Здравният статус и достъпът до ресурси и услуги, които могат да осигурят по- добър стандарт и продължителност на живота в добро здраве и благосъстояние, са в пряка зависимост от получената по-висока степен на образование. Посочените последствия са показателни за мащаба и степента на негативното влияние на преждевременното напускане на училище върху индивидуалните съдби на пряко засегнатите и благосъстоянието на техните семейства, върху възможностите за развитие на техните общности и върху цялостното социално-икономическо развитие на страната в средносрочен и дългосрочен план, поради което данните за дела на преждевременно напусналите образователната система в България не трябва да успокояват, а да насърчават изпълнението на всеобхватна и интегрирана политика за превенция на явлението, както и за неговото преодоляване там, където съществува.

При изготвянето на програмата се отчитат:

1. Ролята на цялата система от участници и взаимоотношенията помежду им, като се признава ролята на всяка от заинтересованите страни
2. Сътрудничество в образователните институции за насърчаване на позитивната училищна култура, работата в екип в рамките на училищната общност;
3. Координираните мерки на всички нива;
4. Проследяване на напредъка на ниво училище.

Настоящата Програма конкретизира изброените стратегическите и нормативни документи в три основни направления:

1. Превенция на преждевременното напускане на училище в НУ „Св. Св. Кирил и Методий“ чрез:

анализ на причините, водещи до отпадане от училище и напускане на образователната система,

идентифициране на рисковите фактори за преждевременното напускане на училище с оглед ограничаване на последиците от тях и

плануване на политики и мерки за преодоляване на рисковите фактори от отпадане;

1. Интервенция срещу преждевременното напускане на училище чрез:
	1. Повишаване участието и ангажираността на родителите.
	2. Утвърждаване на индивидуалното и групово наставничество
	3. Кариерно ориентиране и консултиране.
2. Политики за компенсиране на ефекта от преждевременното напускане на училище - Създаване на подходящи условия за реинтегриране в образователната система на преждевременно напусналите я - завръщане на преждевременно напусналите училище към формалната система на образование и обучение чрез използването на различни форми на обучение: дистанционна, вечерна, задочна, кореспондентска;
* участие на преждевременно напусналите училище в курсове за ограмотяване,

допринасящи за социална интеграция и включване в пазара на труда;

* популяризиране на възможностите за учене в клубове, библиотеки, читалища,

регионални и местни центрове;

* създаване на възможности за самостоятелно учене с цел признаване на

резултати;

- Обучението по предприемачество.

ПРИЧИНИ ЗА ОТПАДАНЕ ОТ УЧИЛИЩЕ:

Причините за преждевременното напускане на училище могат да бъдат класифицирани в няколко основни категории:

1. Икономически причини
2. Социални причини;
3. Образователни причини;
4. Етнокултурни причини;
5. Институционални причини;
6. Причини, свързани със здравния статус;

 Социално-икономически причини:

* Лошото качество на живот на определени социални слоеве;
* Ниските доходи - невъзможност за покриване на разходите (учебници, тетрадки, дрехи, храна);
* Поради задължение да гледа по-малкия си брат/сестра;

Образователните причини:

* затрудненията при усвояване на учебния материал;
* слаб интерес към учебния процес и произтичащото от него желание/нежелание да се посещава училище;
* наличие на конфликтни отношения със съученици и/или учители и др.; Етнокултурни причини:
* страх на родителите поради опасност от открадване;
* по-ниска ценност на образованието;

Психологически причини:

* Чувство за неуспех;
* Отчуждение от натрупания училищен опит, неувереност в себе си;
* Самовъзприемане: „нямах късмет“, „не ми провървя“, усещане за ограничен контрол върху събитията;

Институционални причини:

Като такива могат да се квалифицират недостатъчно координираният подход

между различните служби и специалисти на национално, регионално, местно и училищно ниво за справяне с преждевременното напускане на училище; недостатъчно ефективният контрол върху управлението и функционирането на политиките за обхващане, задържане и реинтегриране на децата и учениците в образователната система. Положителната промяна на състоянието изисква прилагането на комплексни мерки и добра координация между институциите от няколко различни сектора на всяко ниво на управление - национално, регионално, местно и училищно. Основната част от отговорностите за прилагането на националната политика по отношение на задължителното образование е съсредоточена в Министерството на образованието и науката, което е естествен координационен център на между секторните действия за намаляване на преждевременното напускане на училище

Причини, свързани със здравния статус;

В контекста на политиките за развитие на приобщаващото образование продължава тенденцията за интегриране на децата със специални образователни потребности в общообразователните училища. Рисковете за преждевременното напускане на училище са свързани с недостатъчна подготовка на детските градини и училищата за приобщаване на тези деца. Тук се включват и всички фактори на материалната база, образователната среда, човешките и финансовите ресурси, които не отговарят на изискванията за прилагане на принципите на приобщаващото образование.

НУ „Св. Св. Кирил и Методий“ - Тополовград е едно от училищата в България, в което няма отпаднали ученици. Ежегодният статистически задълбочен анализ на превантивните дейности, които съпътстват целогодишната работа на училищния екип показва, че това се дължи най-вече на последователната политика на образователната институция в посока реализиране на дейности, залегнали в Стратегията й за развитие, подчинени на принципите за:

всеобхватност на дейностите - осъществяване на дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес

публичност и прозрачност на цялостната политика - чрез интернет страницата на училището и партньорството с медиите, документиране на проблемните и рискови ситуации и добрите практики,

обратна връзка с институции, родители, класни ръководители, ученици и учители,

приемственост - чрез съхраняване на традициите и недопускане да се забрави доброто старо, равнопоставеност на всички приоритети в развитието на образователната институция.

Идентифициране на рисковите фактори - доклад анализ на класните ръководители.

Политиките и мерките, които НУ „Св. Св. Кирил и Методий“ предприема за преодоляване на причините за отпадане са подчинени на националните, областни и общински стратегически мерки като се отчита спецификата на образователната институция и нуждите от подкрепа на всяко дете.

Политики и мерки в НУ „Св. Св. Кирил и Методий“ , произтичащи от:

Семейни и социални причини:

1. Възможно е нежелание на родителите детето да ходи на училище поради страх от социална изолация, невъзможност за адаптиране към останалите ученици; по-ниска самооценка, невъзможност за прибиране в населеното място - загубване на детето.

Мерки: - Силна мотивация чрез редица дейности за приобщаване на децата от ромски произход, децата със специални образователни потребности.

1. Трудова миграция на родителите. Напускане на единия или и двамата родители на страната поради невъзможност за издръжка на семейството и търсене на работа в чужбина. Оставяне на детето на грижите на баби и дядовци, които

б

нямат същия авторитет и изпадат в безсилие за справяне с трудната социална обстановка и новите модели на поведение на децата.

Мерки: Ежеседмични контакти, а при нужда и ежедневни с попечителите на изоставените деца, търсене на съдействие от отдел „Закрила на детето“, при необходимост и прояви на противообществени прояви на тези деца - Детска педагогическа стая.

1. Липса на грижи от страна на изоставени деца за по-малките братя и сестрички; Мерки: Оказване на социална помощ - чрез дарения, грижи за изхранването на тези деца от фирмата - доставчик на закуски и обяд;
2. Недостатъчна образованост на родителите и липса или занижен контрол върху цялостното развитие на детето. Изразява се в неконтролиране на часовете за прибиране от училище, непознаване на контактите и приятелския кръг на детето, непроверяване на изученото през деня, както и подготовката на детето за следващия ден - домашни работи, изпълнение на други поставени от учителя задачи; Мерки: Мотивиране и приобщаване на тези деца за посещаване целодневната форма на организация в училище; търсене на непрекъснати разширени срещи с тези родители с ръководство, класни ръководители и мотивиране и приобщаване към училищната общност.
3. Чести конфликти между агресивни родители - побой, домашно насилие, развод, посегателство от страна на нови партньори на един от двамата родители.

Мерки: В най-честите случаи училището се превръща в единствено защитено място за детето и класният ръководител поема грижите за детето в образователната институция.

ДЕЙНОСТИ ПО ПРИЛАГАНЕ НА МЕХАНИЗМА ЗА СЪВМЕСТНА РАБОТА НА ИНСТИТУЦИИТЕ ПО ОБХВАЩАНЕ И ЗАДЪРЖАНЕ В ОБРАЗОВАТЕЛНАТА СИСТЕМА НА ДЕЦА И УЧЕНИЦИ В ЗАДЪЛЖИТЕЛНА ПРЕДУЧИЛИЩНА И УЧИЛИЩНА ВЪЗРАСТ:

**Дейност 1.** Мерки за недопускане на фиктивно записване на ученици от всички форми на обучение:

* Своевременно информиране за статута на ученици чрез поддържане на връзка с обществени институции;
* Осъществяване на постоянна връзка с кмета на района;
* При необходимост осъществяване на посещения от страна на педагогическия персонал по домовете на деца в риск;
* Своевременно попълване на регистъра в информационната система „Админ- RS“ - отразяване процесите на записване, преместване, преминаване в друга форма на обучение и напускане на образователната система;
* Ежемесечно актуализиране на базата данни за броя на учениците и представяне в РУО.

**Дейност 2.** Проучване и анализиране на основните причини за отсъствията на

учениците и риска от преждевременно напускане на училище.

**Начален етап:**

* Идентифициране на деца в риск от отпадане (кл. р-л);
* Ролята на класния ръководител (индивидуална работа с децата в риск);
* Осигуряване на възможности за индивидуална изява на децата;
* Интеркултурно обучение (родители + учители).

**Дейност 3.** Механизъм за идентификация на учениците в риск от отпадане

* Класните ръководители в началото на учебната година, след проучване, изготвят индивидуална оценка за всеки ученик в риск. Резултатите от оценката на ситуацията на учениците под формата на доклад се предават на директора.

Срок: 30.10.2021г.

Отг.: кл. ръководител

* Създаване на регистър за децата в риск в училището (информацията в този регистър може да се получи от друго училище, когато детето се премества, по служебен

път).

Срок: постоянен

Отг.: кл. р-л

* Формиране на екипи според идентифицираните потребности на децата в риск да отпаднат от училище. (В екипа може да се включат представители на класните ръководители и други учители, на УКПППУ, на родителите, на учениците.)
* за деца в риск да отпаднат от училище поради трудности в ученето

Отг.: кл. р-ли, учители,

родители, ученици

* за деца в риск да отпаднат от училище поради поведенчески проблеми

Отг.: кл. р-ли, УКПППУ

* за деца в риск да отпаднат от училище поради социално-икономически проблеми.

Отг.: кл. р-ли, родители

* Идентифициране на причините/фактори, които оказват силно влияние върху отпадането от училище.

*Соииално-икономически причини*

* Лошото качество на живота на определени социални слоеве поставя сериозни препятствия пред образованието на децата и младежите от тези групи;
* Ниските доходи не позволяват на много семейства да покрият разходите на своите деца за образование (за учебници, тетрадки, дрехи, храна) и се посочват от родителите като главна причина за отпадане;
* Бедността на семейството е съществена причина за отпадането от училище;
* От друга страна, детето, което не посещава училище, е ценно и като трудов ресурс и често подпомага формирането на семейния бюджет или участва в домакинската работа. Основната им заетост е свързана със:

-събирането на вторични суровини или работа в строителството;

-деца, които помагат на своето семейство чрез грижа за някои от своите братя, сестри,

по-възрастен човек или в домашното стопанство.

*Образователните причини за отпадане от училище*

* затрудненията при усвояване на учебния материал;
* слаб интерес към учебния процес и произтичащото от него нежелание да се посещава училище;
* наличие на конфликтни отношения със съученици.

*Етнокултурната среда на детето оказва съществено влияние*

* ранното встъпване в брак;
* лош жизнен стандарт и битови условия, безработица и др.;
* влиянието на семейството (отглеждане на деца в непълни семейства

ниско образователно равнище на родителите, безотговорно родителство и др.).

Познаването на тези специфични гледни точки, които често извеждат проблема отвъд собствената отговорност за неговото причиняване и съществуване, е важна предпоставка за ефективната превенция и ограничаване на отпадането от училище. Родителите акцентират върху трудната икономическа ситуация на семейството, бедността и невъзможността да се посрещнат разходите, свързани с образованието на детето.

**Дейност** 4. Разработване и прилагане на мерки за намаляване на отсъствията на учениците.

1. Преосмисляне и планиране на работата с родителите:
* Алтернативи на традиционната родителска среща;
* Възможност да признаем собствените си грешки и желанието за промяна;
* Умението да кажем, че имаме нужда от тяхната помощ;
* Родителите - партньори и хора с идеи;
* Разпределението на отговорности и ангажименти.
1. Превръщането на училището в място, в което всяко дете има място за изява:
* Включване на учениците във факултативна подготовка;
* Организиране на различни конкурси и училищни инициативи;
* Участие в общински и областни състезания и олимпиади;
* Подобряване на системата за провеждане на консултации;
* Гарантирането на личната свобода и достойнството на децата;
* Възможност за участие в училищния живот като партньори;
* Възможност за чести срещи с представители на различни институции, външни на училището.
1. Превенция на отсъствията от училище и ранното напускане на системата
* Индивидуална работа от страна на учители, класни ръководители, психолог със застрашените от отпадане ученици;
* Засилване обучението по гражданско и здравно образование чрез беседи, срещи и интерактивни дейности;
* Активизиране на ученическото самоуправление чрез включване на повече ученици в проекти на училището;
* Осигуряване на ресурсно подпомагане на учениците със СОП;
* Активна работа на УКПППУ с проблемните деца с цел приобщаване към училищния живот;
* Стриктно отбелязване на отсъстващите ученици и системни текущи проверки от страна на ръководството на училището;
* Своевременно информиране на родителите за отсъствията и успеха на учениците;
* Съвместни дейности с училищното настоятелство за преодоляване на проблема с отпадане на ученици от училище;
* Съвместна работа с МКБППМН , ДСП, отдел „Закрила на детето“, ДПС при РУ;
* Популяризиране на добрите постижения на учениците на училищни празници и извънкласни мероприятия;
* Организиране на извънкласни дейности и занимания по интереси.

**Основни задачи** са:

* С цялостната учебно-възпитателна работа да се съдейства за придобиване на интелектуални умения, социална култура и гражданска ангажираност, необходими за пълноценен живот на учениците в постоянно променящите се обществени отношения;
* Да се създадат предпоставки за личностна мотивация и ангажираност на учениците за съзнателно и активно участие в учебно-възпитателния процес, в училищните и извънучилищните дейности и мероприятия;
* Да се работи целенасочено за формиране у учениците на гражданско съзнание и социално поведение;
* Да се създадат подходящи условия и предпоставки за прилагане и развитие на различни форми на ученическо самоуправление и самоконтрол чрез училищния ученически съвет, ученическите съвети по класове и формираните във връзка с изпълнение на конкретни дейности комисии.

**Мерки**

* Коледен и Великденски базари;
* Оформяне на кът на книгата;
* “Дари на връстник в нужда”;
* Изготвяне на забавни материали и предмети;
* Участие в мероприятията на училищно ниво, занимания по интереси, извънкласни дейности.

Дейност 6. Мерки за подкрепа на учениците в риск с участието на родителските общности.

* Работа с деца/ученици и семействата им преди възникване на проблеми и рискове;
* Индивидуална работа с всяко дете в риск да отпадне от училище;
* Повишаване чувствителността на родителите към нуждите на децата и развитие на умения за тяхното посрещане;
* Конкретизиране на правилника на училището в частта му за налагане на наказания на учениците (брой отсъствия - вид наказание);
* Запознаване на родителите с правилника на училището и възможностите, които то дава за обучение и възпитание на децата;
* Съгласуване на дейностите е МКБППМН, ДПС;
* Материално подпомагане на нуждаещи се семейства: безплатно осигуряване на дрехи и учебници и/или учебни помагала и пособия;
* Осигуряване на индивидуални часове за консултация за подпомагане на изоставащите деца;
* Санкциониращи мерки - спиране на социалните помощи, ако детето не посещава редовно училище;
* Специализирана педагогическа подкрепа за изоставащите и застрашени от отпадане;
* Използване на целодневна форма на обучение;
* Осигуряване на средства за приобщаване на изоставащите и застрашени от отпадане към извънкласните форми на училищен живот;
* Развитие на разбирането на детето за постигане на по-голяма отговорност за собственото му поведение;
* Подкрепа на децата/учениците да направят информиран избор за своите постъпки и отношение към света;
* Развитие на умения за взаимопомощ и приемане на различията.

**Дейност 7.** Мерки за подкрепа на учениците в риск от страна на представители на местната власт, гражданския сектор и работодателските организации.

* На ниво училище се извършва индивидуална работа е детето в риск;
* Ако независимо от предприетите от училището мерки, детето продължава да бъде в риск от отпадане, се изготвя писмен доклад/уведомително писмо до 03Д за извършената работа с детето и неговото семейство;
* ОЗД предприема необходимите мерки за закрила след проучване и изготвяне на план за действие.

-Насочване на деца в риск - с решение на педагогическия съвет при НУ „Св. Св. Кирил и Методий“;

- Санкциониране на родителите по ЗПУО.

**Дейност 8.** Механизъм за контрол на редовното и точното отразяване/нанасяне на отсъствията на учениците в училищната документация.

Цел: Настоящият механизъм е разработен с цел превенция на отсъствията на учениците.

Задача: Осъществяване на контрол за редовното и точното нанасяне/отразяване на отсъствията на учениците в училищната документация.

Отговорници: класен ръководител, учители, зам.-директор УД

Дейности, разпределени, както следва:

1. Учител.
* В началото на учебния час отразява в дневника на класа номерата на закъснелите и отсъстващите ученици;
* Ефективно провеждане на консултации по учебни предмети и допълнителни занимания с деца и ученици;
* Своевременно информира класните ръководители за наличие на ученици с допуснати голям брой извинени и неизвинени отсъствия по съответния учебен предмет.
1. Класен ръководител.
* Нанася стриктно броя извинени и неизвинени отсъствия на учениците в дневника на класа и в ученическата книжка;

При установяване на голям брой неизвинени отсъствия своевременно информира родителите за отсъствията и успеха на учениците;

* Ежемесечно писмено подава справка за ученици, допуснали над 5 неизвинени отсъствия до директора;
* Изготвя докладна записка до директора на училището относно ученици, предложени за налагане на наказание съгласно ЗПУО.
1. Директор.
* Разглежда подадените докладни записки относно ученици, предложени за наказание и ги резюлира до председателя на УКПППУ;
* Извършва системни проверки на дневници, ученически книжки и следи за редовното нанасяне на отсъствията на учениците в дневника на класа и в ученическата книжка;

Извършва периодични проверки по време на учебен час относно съответствие между броя на отсъстващите ученици и броя на нанесените отсъствия в дневника на класа;

Въз основа на подадените справки от класните ръководители за ученици, допуснали над 5 неизвинени отсъствия за текущия месец, уведомява писмено Дирекцията за социално подпомагане;

* Свиква заседание на УКПППУ с цел изслушване на ученици, предложени за налагане на наказание;
* Писмено уведомява ДСП за предстоящи наказания на ученици;
* Извършва ежемесечен контрол върху изпълнението на задълженията на педагогическите екипи за непрекъснат контакт и информиране на родителите за развитието на детето/ученика и отсъствията му.

**Дейност 9.** Механизъм за реинтеграция на отпадналите от училището ученици

* Идентифициране на отпаднали ученици;
* Мотивиране на отпадналите за продължаване на образованието чрез информационни кампании;
* Работа с отпадналите и техните семейства;
* Преодоляване на социалните пречки пред реинтеграцията на отпадналите ученици: закупуване на учебни пособия, материали и др.;
* Дейности за наваксване на пропуснатия учебен материал, вкл. допълнителни занимания, допълнителни часове и др.;
* Допълнителни занимания с децата и учениците, за които българският език не е майчин език;
* Създаване на адаптивна приемна среда в училище: създаване на индивидуални учебни програми за наваксване на пропуснати знания и умения;
* Допълнително обучение на учители и директори за работа с отпаднали ученици;
* Въвеждане/реализиране на дейности за интеркултурно образование;
* Реинтеграция на отпаднали ученици в училище и прилагане на механизми за превенция на повторно отпадане;
* Организиране на кампании за повишаване на осведомеността на родители относно ползите от това детето да посещава училище;
* Организиране на срещи с родители и деца с цел разясняване необходимостта от завършена степен на образование;
* Идентифициране на деца с изявени дарби, които да бъдат мотивирани да развиват своята дарба чрез допълнителни занимания;
* Стимулиране чрез материална подкрепа на талантливите деца, чрез предоставяне на материали и пособия, необходими за развитие на дарбата на деца от социално слаби семейства.

 **ПЛАН ЗА ДЕЙСТВИЕ**

|  |  |  |  |
| --- | --- | --- | --- |
| **№ по ред** | **ДЕЙНОСТИ** | **ОТГОВОРНИК** | **СРОК** |
| 1. | Разработване и прилагане на мерки за намаляване на отсъствията на учениците | Класни ръководители, учители, родители | Постоянен |
| 2. | Идентифициране на деца в риск от отпадане | Класни ръководители | Постоянен |
| 3. | Индивидуална работа от страна на учители и класни ръководители със застрашени от отпадане ученици /в часовете за консултации/ | Учители, класни ръководители | Постоянен |
| 4. | Провеждане на разговори и индивидуални консултации на ученици с психолог и класния ръководител | Класни ръководители | Постоянен |
| 5. | Екипна работа на учители по класове | Учители | Постоянен |
| 6. | Осигуряване на ресурсно подпомагане на учениците със СОП | Ресурсен учител, логопед, психолог | Постоянен |
| 7. | Стриктно отбелязване на отсъстващите ученици и системни текущи проверки от страна на ръководството на училището  | Учители, ръководство | Постоянен/ежеседмично/ |
| 8. | Срещи и празници на ученици. Организиране на участието на учениците в извънкласни клубове по интереси и извънучилищни дейности | Учители | Постоянен |
| 9. | Своевременно информиране на родителите за отсъствията и успеха на учениците чрез ученическите книжки и функционирането на електронен дневник | Класни ръководители |  Постоянен |
| 10. | Засилване на обучението по гражданско и здравно образование чрез беседи, срещи и интерактивни дейности | Класни ръководители | Ежемесечно |
| 11. | Своевременно уведомяване ДСП, отдел „Закрила на детето“, районна администрация за ученици, допуснали повече от 5 неизвинени отсъствия | Класни ръководители, директор | Ежемесечно |
| 12. | Регулярно провеждане на родителски срещи | Директор, класни ръководители | По график |
| 13. | Популяризиране на добрите постижения на учениците на училищни празници и извънкласни мероприятия | Директор | По график |
| 14. | Активизиране на ученическото самоуправление чрез включване на повече ученици в проекти на училището | Комисия по разработване и реализиране на проекти | Постоянен |
| 15. | Активна работа на УКПППУ с проблемните деца с цел приобщаване към училищния живот съвместно с МКБППМН, ДСП, отдела „Закрила на детето“, ДПС при РУ | УКПППУ, класни ръководители | постоянен |